P6_TA(2005)0217

Informationsudveksling vedrørende terrorhandlinger *

Europa-Parlamentets lovgivningsmæssige beslutning om forslag til Rådets afgørelse om udveksling af oplysninger og samarbejde vedrørende terrorhandlinger (15599/2004 - C6-0007/2004 - 2004/0069(CNS))

(Høringsprocedure)

Europa-Parlamentet,

- der henviser til Rådets tekst (15599/2004),

- der henviser til Kommissionens forslag til Rådet (KOM(2004)0221) [1],

- der henviser til EU-traktatens artikel 34, stk. 2, litra c),

- der henviser til EF-traktatens artikel 39, stk. 1, der danner grundlag for Rådets høring af Parlamentet (C6-0007/2004),

- der henviser til forretningsordenens artikel 93 og 51,

- der henviser til betænkning fra Udvalget om Borgernes Rettigheder og Retlige og Indre Anliggender og udtalelser fra Udenrigsudvalget og Retsudvalget (A6-0160/2005),

1. godkender Rådets tekst som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om fornyet høring, hvis det agter i væsentlig grad at ændre den tekst, der er forelagt til høring;

5. pålægger sin formand at sende Parlamentets holdning til Rådet og Kommissionen.

Ændring 1

Betragtning 3 a (ny)

(3a) Det er nødvendigt at etablere et stærkt tillidsforhold mellem medlemsstaternes retshåndhævende myndigheder og til Europol og Eurojust, idet manglen herpå hidtil har hindret en effektiv udveksling af oplysninger og efterretningsresultater. Bestræbelserne herpå bør omfatte:

- indførelse af fælles normer for databeskyttelse under tredje søjle under et uafhængigt fælles overvågningsorgans myndighed

- udlevering til politimyndigheder af en håndbog i god praksis, hvoraf det på en enkel og praktisk måde fremgår, hvilket ansvar og hvilke pligter politiet har på databeskyttelsesområdet

- indførelse af mindstenormer på det straffe- og procesretlige område

- generel kompetence til EF-Domstolen i spørgsmål under tredje søjle

- garanti for fuld parlamentarisk kontrol.

Ændring 2

Betragtning 5

(5) Målene for den påtænkte handling kan ikke i tilstrækkelig grad opfyldes af medlemsstaterne og kan derfor på grund af behovet for gensidighed bedre gennemføres på unionsplan; Den Europæiske Union kan derfor træffe foranstaltninger i overensstemmelse med subsidiaritetsprincippet. I overensstemmelse med proportionalitetsprincippet går denne afgørelse ikke ud over, hvad der er nødvendigt for at nå disse mål.

(5) Målene for den påtænkte handling kan ikke i tilstrækkelig grad opfyldes af medlemsstaterne og kan derfor på grund af behovet for gensidighed bedre gennemføres via et tættere samarbejde mellem medlemsstaterne og på unionsplan, idet Den Europæiske Union kan træffe foranstaltninger i overensstemmelse med subsidiaritetsprincippet. I overensstemmelse med proportionalitetsprincippet går denne afgørelse ikke ud over, hvad der er nødvendigt for at nå disse mål.

Ændring 3

Betragtning 5 b (ny)

(5b) I denne afgørelse anvendes mutatis mutandis det samme niveau for beskyttelse af oplysninger som det niveau, der er fastsat under den første søjle ved Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger [2], og under tredje søjle etableres en fælles tilsynsmyndighed med ansvar for beskyttelse af personoplysninger. Denne myndighed skal udøve sine funktioner fuldstændig uafhængigt og skal ud fra denne særlige egenskab rådgive EU-institutionerne og navnlig medvirke til ensartet anvendelse af de nationale regler, der vedtages til gennemførelse af denne afgørelse.

Ændring 4

Betragtning 5 c (nyt)

(5c) Medlemsstaterne er fast besluttet på at tage yderligere skridt til en hurtig ratificering af alle internationale konventioner og protokoller, som er relevante i bekæmpelsen af terrorisme, herunder de protokoller, der medfører ændringer af Europol-konventionen, og forpligter sig til yderligere at fremme processen for global ratificering af de relevante internationale instrumenter, der vedrører tredjelandes bekæmpelse af terrorisme, og tilskynde disse lande til at yde støtte og teknisk bistand til gennemførelsen heraf.

Ændring 5

Artikel 1 a, overskrift (ny)

Artikel 1a

Udveksling af oplysninger om terrorhandlinger mellem politivæsen og andre retshåndhævende myndigheder

Ændring 6

Artikel 1 a, stk. 1 (nyt)

1. Hver medlemsstat sikrer, at alle relevante oplysninger, som dens politivæsen eller andre retshåndhævende myndigheder besidder eller har adgang til uden brug af tvangsindgreb, kan meddeles det kompetente politivæsen eller andre retshåndhævende myndigheder i de øvrige medlemsstater i overensstemmelse med denne afgørelse.

Ændring 7

Artikel 1 a, stk. 2 (nyt)

2. Hver medlemsstat sikrer, at betingelserne for meddelelse af oplysninger til de øvrige medlemsstaters kompetente politivæsen eller andre retshåndhævende myndigheder ikke er strengere end de betingelser, der gælder nationalt for meddelelse af og anmodning om oplysninger.

Ændring 8

Artikel 1 a, stk. 3 (nyt)

3. Oplysninger meddeles efter anmodning fra et kompetent politivæsen eller anden retshåndhævende myndighed, der handler inden for rammer fastsat i den nationale lovgivning, og som foretager en efterforskning vedrørende terrorhandlinger.

Ændring 9

Artikel 2, overskrift

Ændring 12

Artikel 2, stk. 4, litra d a (nyt)

da) domme for terrorhandlinger og om de specifikke omstændigheder, der knytter sig til disse handlinger; ændres domme afsagt af domstole i første instans ved appelinstansen, videregiver den anmodede medlemsstat straks de ændrede oplysninger til den anmodende medlemsstat

Ændring 13

Artikel 2, stk. 4, litra d b (nyt)

db) den idømte straf samt relevante oplysninger om dens fuldbyrdelse

Ændring 14

Artikel 2, stk. 4, litra d c (nyt)

dc) de tab af rettigheder, der følger af dommene

Ændring 15

Artikel 2, stk. 4, litra d d (nyt)

dd) tidligere straffe

Ændring 16

Artikel 2, stk. 4 a, litra c

c) oplysninger om endelige domme for terrorhandlinger samt de specifikke omstændigheder, der knytter sig til disse terrorhandlinger

c) oplysninger om domme for terrorhandlinger samt de specifikke omstændigheder, der knytter sig til disse terrorhandlinger; ændres domme afsagt af domstole i første instans ved appelinstansen, meddeler den anmodede medlemsstat straks de ændrede oplysninger til den anmodende medlemsstat

Ændring 17

Artikel 2, stk. 4 a, litra c a (nyt)

ca) de idømte domme samt relevante oplysninger om deres fuldbyrdelse

Ændring 18

Artikel 2, stk. 4 a, litra c b (nyt)

cb) de tab af rettigheder, der følger af dommene

Ændring 19

Artikel 2, stk. 4 a, litra c c (nyt)

cc) tidligere straffe

Ændring 20

Artikel 2 a (ny)

Artikel 2a

Kontrol og sletning af oplysninger om terrorhandlinger

1. Europol og Eurojust kontrollerer en gang om året oplysninger meddelt i overensstemmelse med artikel 2 for at sikre sig, at de er ajourførte.

2. Europol og Eurojust sletter efter tre år oplysningerne meddelt i overensstemmelse med artikel 2, hvis de ikke har forbindelse med igangværende efterforskning.

3. I undtagelsestilfælde kan fristen i stk. 2 forlænges. Europol og Eurojust sørger for at have en passende procedure til vurdering af sådanne undtagelser.

Ændring 21

Artikel 3 a (ny)

Artikel 3a

EF-Domstolens kompetence

Den enkelte medlemsstat anerkender jurisdiktionen for EF-Domstolen, som har kompetence til at afsige en præjudiciel kendelse om gyldigheden og fortolkningen af denne afgørelse i overensstemmelse med EU-traktatens artikel 35, stk. 2.

Ændring 22

Artikel 4

Ændring 23

Artikel 4, stk. 1 a (nyt)

Ændring 24

Artikel 4, stk. 1 b (nyt)

Ændring 25

Artikel 4 a (ny)

Artikel 4a

Spontan udveksling af oplysninger

Uden at det berører anvendelsen af artikel 2 og 3, meddeler politimyndigheder eller andre kompetente retshåndhævende myndigheder på eget initiativ de politimyndigheder eller andre kompetente retshåndhævende myndigheder i andre berørte medlemsstater oplysninger, hvis der er faktuelle grunde til at tro, at oplysningerne vil kunne bidrage til afsløring, forebyggelse eller efterforskning af lovovertrædelser eller kriminelle aktiviteter i forbindelse med en terrorhandling.

Meddelelse af oplysninger i henhold til stk. 1 begrænses til det, der skønnes relevant og nødvendigt for at kunne afsløre, forebygge eller efterforske den pågældende lovovertrædelse eller kriminelle aktivitet.

De berørte politimyndigheder eller andre kompetente retshåndhævende myndigheder angiver de faktuelle saglige årsager til spontant at udveksle oplysninger i henhold til stk. 1 og begrunder dem klart og tydeligt.

Ændring 26

Artikel 4 b (ny)

Artikel 4b

Grunde til at tilbageholde oplysninger

Politimynddigheder eller andre kompetente retshåndhævende myndigheder kan kun afvise at meddele oplysninger, hvis der er faktuelle grunde til at antage,

a) at oplysningernes meddelelse vil kunne skade den anmodede medlemsstats vitale sikkerhedsinteresser

b) at oplysningernes meddelelse vil kunne bringe et positivt resultat af en igangværende efterforskning i fare

c) at de ønskede oplysninger står i et klart misforhold til eller er irrelevante for det angivne formål.

Ændring 27

Artikel 4 c (ny)

Artikel 4c

Principper for indsamling og behandling af oplysninger

1. Oplysninger, herunder personoplysninger, der udveksles eller meddeles i henhold til denne afgørelse, skal

a) være nøjagtige, hensigtsmæssige og relevante i forhold til de formål, hvortil de indsamles og behandles yderligere

b) indsamles og behandles udelukkende for at gøre det muligt at udføre lovlige opgaver.

Oplysninger om privatlivet samt oplysninger om privatpersoner, der ikke er mistænkt, må kun indsamles, hvis det er absolut nødvendigt, og under overholdelse af strenge betingelser.

2. Fuldstændigheden og fortroligheden af oplysninger, der meddeles i henhold til denne afgørelse, garanteres i alle faser af udvekslingen og behandlingen af disse.

Kilderne til oplysningerne beskyttes.

Ændring 28

Artikel 4 d (ny)

Artikel 4d

Den berørte persons ret til adgang til oplysningerne

Den person, der er berørt af de indsamlede oplysninger, skal

a) informeres om eksistensen af oplysninger om sin person, medmindre der er en væsentlig hindring herfor

b) gratis have ret til adgang til oplysninger, der vedrører personen, og ret til at berigtige ukorrekte oplysninger, medmindre en sådan adgang kan være til skade for den offentlige sikkerhed, den offentlige orden eller tredjemands rettigheder og friheder, eller når det kan lægge hindringer i vejen for igangværende efterforskning

c) i tilfælde af misbrug af oplysninger i henhold til denne artikel gratis have ret til at fremsætte en indsigelse, der kan gøre det muligt for vedkommende at genetablere lovligheden og i givet fald få erstatning, hvis principperne i denne artikel ikke er overholdt.

Ændring 29

Artikel 4 e (ny)

Artikel 4e

Fælles tilsynsmyndighed med ansvar for beskyttelse af personoplysninger

1. Der oprettes en fælles tilsynsmyndighed med ansvar for beskyttelse af personoplysninger (i det følgende benævnt "myndigheden").

Myndigheden har rådgivende karakter og er uafhængig.

2. Myndigheden består af en repræsentant for den eller de tilsynsmyndigheder, som den enkelte medlemsstat har udpeget, en repræsentant for den eller de myndigheder, der er oprettet til institutionerne, den europæiske tilsynsførende for databeskyttelse samt fællesskabsorganerne og en repræsentant for Kommissionen.

Det enkelte medlem af myndigheden udnævnes af den institution, den myndighed eller de myndigheder, som vedkommende repræsenterer. Når en medlemsstat har udnævnt flere tilsynsmyndigheder, skal disse udpege en fælles repræsentant. Det samme gælder for de myndigheder, der oprettes til fællesskabsinstitutionerne og -organerne.

3. Myndigheden træffer beslutning med simpelt flertal blandt repræsentanterne for tilsynsmyndighederne.

4. Myndigheden vælger en formand. Formandens mandat gælder i to år. Mandatet kan fornys.

5. Myndigheden bistås af det ved Rådets afgørelse 2000/641/RIA af 17. oktober 2000 [3] oprettede sekretariat for de fælles tilsyns-/kontrolorganer vedrørende databeskyttelse.

Sekretariatet overføres snarest muligt til Kommissionen.

Ændring 30

Artikel 4 f (ny)

Artikel 4f

Opgave for den fælles tilsynsmyndighed med ansvar for beskyttelse af personoplysninger

1. Myndighedens opgave er

a) at undersøge ethvert spørgsmål vedrørende gennemførelse af nationale forskrifter til gennemførelse af denne afgørelse

b) at afgive udtalelse til Kommissionen om beskyttelsesniveauet i EU

c) at rådgive om ethvert forslag til ændring af denne afgørelse, ethvert forslag til yderligere eller særlige foranstaltninger til sikring af fysiske personers rettigheder og friheder i forbindelse med behandling af personoplysninger samt om ethvert andet EU-lovforslag, der har indflydelse på disse rettigheder og friheder

d) at afgive udtalelse om adfærdskodekser, der udarbejdes i EU.

2. Hvis myndigheden påviser, at der mellem medlemsstaternes lovgivning og praksis opstår uoverensstemmelser, der kan være til skade for en ensartet beskyttelse af personer i forbindelse med behandling af personoplysninger i EU, informerer den Kommissionen herom.

3. Myndigheden kan på eget initiativ udstede henstillinger om ethvert spørgsmål vedrørende beskyttelse af personer i forbindelse med behandling af personoplysninger under den tredje søjle.

4. Myndighedens udtalelser og henstillinger fremsendes til Kommissionen.

5. Som led i udførelsen af dens opgaver har myndigheden beføjelse til at undersøge og en faktisk beføjelse til at intervenere, der navnlig gør det muligt i givet fald at træffe enhver nødvendig foranstaltning til at berigtige, midlertidigt eller endeligt forbyde behandlingen af eller slette enhver indsamlet oplysning, når indsamlingen er sket i strid med artikel 9a og 9b.

6. Enhver person kan indsende en anmodning til myndigheden om beskyttelse af sine rettigheder og friheder i forbindelse med behandling af personoplysninger.

Den berørte person informeres om den videre behandling af hans eller hendes anmodning.

7. Kommissionen giver myndigheden meddelelse om sin opfølgning af myndighedens udtalelser og henstillinger. Den udfærdiger i den forbindelse en rapport, der ligeledes fremsendes til Europa-Parlamentet og Rådet. Rapporten offentliggøres.

8. Myndigheden udarbejder en årlig situationsrapport om beskyttelsen af fysiske personer i forbindelse med behandling af personoplysninger under den tredje søjle og fremsender den til Europa-Parlamentet, Rådet og Kommissionen. Rapporten offentliggøres.

Ændring 31

Artikel 4 g (ny)

Artikel 4g

Rapporter fra Europol og Eurojust

Europol og Eurojust forelægger Europa-Parlamentet og Rådet årlige rapporter.

[1] Endnu ikke offentliggjort i EUT.

[2] EFT L 281 af 23.11.1995, s. 31.

[3] EFT L 271 af 24.10.2000, s. 1.

--------------------------------------------------